M E S T S K Á   P O L Í C I A  Ž I L I N A, HOLLÉHO 11, 010 01  ŽILINA

        

     

                                           Š   T   A   T   Ú   T
                    M E S T S K E J   P O L Í  C I E   Ž I L I N A

JÚL 2007
 
Obsah

ČASŤ	I.	Všeobecné ustanovenia
	
ČASŤ	II.	Riadenie a zastupovanie, úlohy mestskej polície, povinnosti a oprávnenia príslušníkov MP, spolupráca s inými orgánmi a organizáciami	
ČASŤ	III.	Preukazovanie príslušnosti k mestskej polícii, rovnošata príslušníka                            MP, zbrane, donucovacie prostriedky a technické vybavenie	
ČASŤ	IV.	Sťažnosti na výkon práce príslušníkov MP
	
ČASŤ	V.	Hodnosti a insígnie
	
ČASŤ	VI.	Záverečné  a zrušujúce ustanovenia
	
PRÍLOHA     Interné dokumenty
                        Príloha č. 1 - Záznam o sľube zamestnanca Mesta Žilina – príslušníka
                                               Mestskej polície Žilina  
                        Príloha č. 2 - Protokol o prebratí strelnej zbrane
                        Príloha č. 3 - Strelecká príprava
                        Príloha č. 4 - Hodnotenie práce príslušníka mestskej polície Žilina
                        Príloha č. 5 - Grafické vyobrazenie hodností používaných MP Žilina 

ČASŤ  I.     VŠEOBECNÉ USTANOVENIA

P O J M Y

MESTSKÁ SAMOSPRÁVA – rozumie sa samospráva ako ju definuje zákon SNR č.  369/1990 Zb.

MESTSKÉ ZASTUPITEĽSTVO – rozumie sa orgán mestskej samosprávy

MESTSKÁ POLÍCIA – organizačný útvar mestského zastupiteľstva. Mestskú políciu tvoria príslušníci mestskej polície, ktorí sú zamestnancami Mesta Žilina. Pri plnení úloh majú postavenie verejného činiteľa.

ZÁKON –  zákon SNR č. 564/1991 Zb. o obecnej polícii v znení neskorších predpisov (ďalej len zákon o obecnej polícii)

NÁČELNÍK – vedúci zamestnanec mestskej polície navrhnutý primátorom mesta, schválený mestským zastupiteľstvom

PRÍSLUŠNÍK MESTSKEJ POLÍCIE
     Príslušníkom mestskej polície sa môže stať len bezúhonná osoba, staršia ako 21 rokov, ktorá je telesne, duševne a odborne spôsobilá naplnenie úloh mestskej polície. Je zamestnancom Mesta Žilina, ktorý bol organizačne zaradený na výkon práce do Mestskej polície Žilina.  Po získaní odbornej spôsobilosti zložil sľub príslušníka obecnej polície a je oprávnený vykonávať a vykonáva prácu príslušníka obecnej polície podľa zákona o obecnej polícii.     
     Príslušníkom mestskej polície je i zamestnanec, ktorý ešte nezískal odbornú spôsobilosť a tento nie je oprávnený pred získaním odbornej spôsobilosti vykonávať povinnosti a oprávnenia príslušníka MP -  kadet.
     Pri plnení úloh má príslušník mestskej polície postavenie verejného činiteľa.

SĽUB PRÍSLUŠNÍKA MESTSKEJ POLÍCIE
      Príslušník Mestskej polície Žilina skladá sľub predpísaný v § 5 zákona o obecnej polícii  nasledovného znenia:
     „Sľubujem, že budem riadne plniť svoje povinnosti, chrániť záujmy obce a jej obyvateľov, zachovávať ústavu, zákony a ostatné všeobecne záväzné právne predpisy.“ 

SŤAŽNOSŤ – rozumie sa akékoľvek písomné alebo ústne oznámenie podané z verejnosti primátorovi mesta, náčelníkovi mestskej polície, útvaru hlavného kontrolóra MÚ obsahujúce sťažnosť na správanie sa člena mestskej polície, alebo poukazujúce na nedostatky v práci samotnej mestskej polície, ak táto dostatočne neplní svoje poslanie očakávané verejnosťou v intenciách zákona o obecnej polícii

ČASŤ  II.     ÚLOHY MESTSKEJ POLÍCIE, POVINNOSI PRÍSLUŠNÍKOV  MP

     Príslušník Mestskej polície Žilina sa riadi ustanoveniami zákona č. 564/91 Zb. o obecnej polícii (ďalej len zákona o obecnej polícii)  v znení neskorších predpisov, ktorý vymedzuje základné úlohy mestskej polície, jej organizáciu a práva a povinnosti príslušníkov mestskej polície.

A.  RIADENIE A ZASTUPOVANIE

     Činnosť mestskej polície riadi jej náčelník. Za týmto účelom najmä:
1.	Organizuje prácu príslušníkov mestskej polície
2.	Podáva primátorovi mesta správy o situácii na úseku obecných vecí verejného poriadku a o výsledkoch činnosti mestskej polície
3.	O závažných udalostiach vyrozumieva primátora mesta okamžite
4.	Primátorovi mesta predkladá požiadavky na zabezpečenie činnosti mestskej polície a 
      zodpovedá za hospodárne využívanie zverených prostriedkov
5.	Zabezpečuje odborný výcvik a školenie príslušníkov MP
6.	Podáva primátorovi návrhy súvisiace s pracovnoprávnymi vzťahmi príslušníkov 
mestskej polície
7.	Plní ďalšie úlohy podľa organizačného poriadku a pokynov primátora mesta

B.  ÚLOHY MESTSKEJ POLÍCIE

      Mestská polícia zabezpečuje a vykonáva úlohy, ktoré sú dané § 3 zákona o obecnej polícii:  
1.	Zabezpečuje verejný poriadok v meste, spolupôsobí pri ochrane jeho obyvateľov a iných osôb v obci pred ohrozením ich života a zdravia
2.	Spolupôsobí s príslušnými útvarmi PZ pri ochrane majetku obce, majetku občanov, ako aj iného majetku obce pred  poškodením, zničením, stratou, alebo pred zneužitím
3.	Dbá na ochranu životného prostredia v meste
4.	Dbá o dodržiavanie poriadku, čistoty, hygieny v uliciach , iných verejných priestranstvách
a verejne prístupných miestach
5.	Vykonáva všeobecne záväzné nariadenia mesta, uznesenia mestského zastupiteľstva a 
rozhodnutia primátora
6.	Ukladá a vyberá v blokovom konaní pokuty za priestupky ustanovené osobitným predpisom a tiež za priestupky proti bezpečnosti a plynulosti cestnej premávky spáchané neuposlúchnutím zákazu, ktorý vyplýva z úpravy cestnej premávky vykonanej dopravnými značkami alebo dopravnými zariadeniami, objasňuje priestupky, ak tak ustanovuje osobitný zákon
7.	Oznamuje príslušným orgánom porušenia právnych predpisov, ktoré zistí pri plnení svojich úloh a ktorých riešenie nespadá do pôsobnosti mesta
8.	Plní úlohy na úseku prevencie v rozsahu pôsobnosti ustanovenej zákonom o obecnej polícii 
9.	Mesto môže vymedziť mestskej polícii aj ďalšie úlohy, ak to ustanovujú osobitné zákony

C.   POVINNOSTI  A  OPRÁVNENIA  PRÍSLUŠNÍKA  MP 

      Povinnosti a oprávnenia príslušníkov mestskej polície sú upravené v §§ 7 – 18 zákona o obecnej polícii. Príslušník mestskej polície je okrem povinností vyplývajúcich z uvedeného zákona a pracovnej náplne ďalej oprávnený a povinný:                                    
1.	Pri plnení úloh vykonávať činnosť vyplývajúcu pre príslušníka mestskej polície z ďalších zákonov a všeobecne platných právnych noriem súvisiacich s výkonom činnosti mestskej polície ako aj zo všeobecne záväzných nariadení mesta 
2.	Pri kontakte s občanmi vystupovať profesionálne pričom je komunikatívny a odborne zdatný
3.	Na pracovisku držiavať poriadok a čistotu
4.	Udržiavať svoju služobnú rovnošatu v čistote a poriadku ako aj ostatné pridelené výstrojné, výzbrojné a technické prostriedky
5.	Do služby nastúpiť včas, riadne ustrojený a vyzbrojený.  Prekážky znemožňujúce nastúpiť        
      do práce je povinný bezodkladne oznámiť svojmu bezprostrednému nadriadenému.    
      V prípade jeho neprítomnosti náčelníkovi MP resp. jeho zástupcovi. 
6.   Nástup do výkonu služby a jej ukončenie vykonávať v zmysle Pracovného priadku MP    
      schváleného primátorom Mesta Žilina na návrh náčelníka MP 
7.   Počas výkonu služby sa riadiť pokynmi priameho nadriadeného a operačného dôstojníka     
      ako aj pokynmi náčelníka a jeho zástupcu
8.	Zvyšovať svoju odbornú a profesionálnu úroveň prehlbovaním svojich znalostí   
      z právnych  predpisov súvisiacich s výkonom činností MP ako aj získaním jazykových   
      znalostí  
9.   Udržiavať svoju fyzickú kondíciu na požadovanej úrovni 
10. Dodržiavať a uplatňovať princípy Etického kódexu Mestskej polície v Žiline
      Pracovné povinnosti príslušníkov mestskej polície sú upravené aj pracovnými náplňami jednotlivých funkcií, ktoré spoločne s Etickým kódexom tvoria nedeliteľnú súčasť Pracovného poriadku MP Žilina.

D.   SPOLUPRÁCA S INÝMI ORGÁNMI A ORGANIZÁCIAMI

     Mestská polícia spolupracuje pri plnení svojich úloh s príslušným útvarom Policajného zboru, orgánmi štátneho dozoru nad bezpečnosťou práce, orgánmi štátnej zdravotníckej správy, orgánmi ochrany životného prostredia, Železničnou políciou SR, súdmi a prokuratúrou, obvodným úradom, vojenským súdom a veliteľom vojenskej posádky v Žiline a inými orgánmi a organizáciami zabezpečujúcimi verejný poriadok a obecné veci verejného poriadku v meste.

ČASŤ III.      	PREUKAZOVANIE  PRÍSLUŠNOSTI  K  MESTSKEJ  POLÍCII, 
ROVNOŠATA  PRÍSLUŠNÍKA  MP,  ZBRANE,  DONUCOVACIE 
PROSTRIEDKY  A TECHNICKÉ  VYBAVENIE	

A.  PREUKAZOVANIE PRÍSLUŠNOSTI K MESTSKEJ POLÍCII ŽILINA     

     Je riešené § 21 zákona o obecnej polícii. Príslušník MP Žilina preukazuje svoju príslušnosť k MP Žilina rovnošatou s viditeľne umiestneným identifikačným – služobným číslom, preukazom príslušníka MP, ako aj ústnym vyhlásením „mestská polícia.“
     Príslušník MP je povinný pred zákrokom preukázať svoju príslušnosť k mestskej polícii. Nemusí tak urobiť v prípadoch, ak to povaha a okolnosti zákroku neumožňujú. 
     Ústnym vyhlásením preukazuje príslušník MP svoju príslušnosť k mestskej polícii iba vo výnimočných prípadoch, keď okolnosti zákroku neumožňujú túto príslušnosť preukázať rovnošatou alebo preukazom príslušníka MP.

B. PREUKAZ PRÍSLUŠNÍKA MESTSKEJ POLÍCIE

     Preukaz príslušníka MP Žilina obsahuje fotografiu, meno a priezvisko, identifikačné – služobné číslo policajta, názov „Mestská polícia“ názov mesta – Žilina a podpis primátora. Je vyhotovený v zeleno – žltej farbe so siluetou farského kostola, obsahuje i poradové číslo služobného preukazu a hodnosť príslušníka MP.
     Preukaz príslušníka obecnej polície nesmie byť zameniteľný s preukazom ozbrojených zborov a ozbrojených síl a môže sa používať len pri plnení úloh obecnej polície.

C.  ROVNOŠATA PRÍSLUŠNÍKA MESTSKEJ POLÍCIE ŽILINA

a/  Rovnošata príslušníkov obecnej polície je stanovená § 22 zákona o obecnej polícií na Žilina -  účinnosť od 1.1.2008
      Rovnošata príslušníkov obecnej polície je jednotná na celom území SR. Rovnošatu príslušníka Mestskej polície Žilina podľa § 22 Zákona tvorí:
1.	Pokrývka hlavy tmavomodrej farby,  ktorá  je označená  po celom obvode pásom s čierno-
bielymi štvorcami s dĺžkou strán 15 mm umiestnenými v troch radoch tak, aby sa čierno-biele štvorce striedali šachovnicovým spôsobom, na čelne strane pokrývky hlavy je umiestnený odznak mestskej polície
2.	Bunda, sako alebo plášť tmavomodrej farby s náramenníkmi rovnakej farby, šírka 
náramenníkov je najmenej 50 mm,  dĺžka najmenej 120 mm
3.	Košeľa s dlhým rukávom bledomodrej farby alebo košeľa s krátkym rukávom 
bledomodrej farby s náramenníkmi tmavomodrej farby, šírka náramenníkov je najmenej 50 mm, dĺžka najmenej 120 mm
4.	Viazanka tmavomodrej farby
5.	Nohavice alebo sukňa tmavomodrej farby
6.	Topánky čiernej farby
7.	Opasok čiernej farby
8.	Puzdro na zbraň čiernej farby.

b/   Rovnošata príslušníka MP Žilina do účinnosti § 22 zákona o obecnej polícii, tj. do 31.12.2007
1.  Košeľa s dlhým a krátkym rukávom bledomodrej farby s tmavomodrými náramenníkmi tmavomodrej farby a prekrytím vreciek na hrudi s otvorom na odznak – tmavomodrej farby 
2.   Nohavice letné – tmavomodrej farby s lampasami bledomodrej farby, alebo bez nich
3.   Kožený opasok čiernej farby
4.   Viazanka – tmavomodrej farby
5.   Letná obuv –  poltopánky kožené čiernej farby
6.	Pokrývka hlavy – čierny baret so znakom MP Žilina
7.	Kožená bunda čiernej farby
8.	Zimná vetrovka tmavomodrej farby – na ľavej strane hrude viditeľne umiestnený kovový odznak príslušníka MP Žilina s identifikačným – služobným číslom
9.	Úpletová čiapka tmavomodrej farby
10.	Zimné zateplené nohavice na traky – tmavomodrej farby
11.	Úpletové rukavice tmavomodrej farby
12.	Úpletový pulóver – rolák tmavomodrej farby
13.	Úpletová vesta bez rukávov – tmavomodrej farby
14.	Zimná obuv – kanady čiernej farby 
15.	Biele, čierne bavlnené tričko s nápisom Mestská polícia Žilina
16.	Tmavomodré ponožky a podkolienky
17.	„Maskáče“ 
18.	Výstrojný opasok  čiernej farby s púzdrom na zbraň, kaser, putá, vysielačku, obušok
19.	Výložky s príslušnými hodnosťami
20.	Polokošeľa bledomodrej farby s nápisom Mestská polícia Žilina
21.	Krátke nohavice tmavomodrej farby
22.	Šuštiakové nohavice tmavomodrej farby
23.	Športová obuv – tenisky kožené čiernej farby

     Výstrojné súčiastky od bodu 6. do bodu 23. budú následne premietnuté vo VZN Mesta Žilina ako ďalšie výstrojné súčiastky, ktoré budú používané i po účinnosti § 22 Zákona, tj. po 1.1.2008, kedy toto VZN nadobudne účinnosť.

 c/  Rovnošata príslušníka MP – označenie príslušnosti – od účinnosti § 22 zákona o obecnej polícii  
           Na ľavom rukáve bundy, plášťa, saka a košele vo vzdialenosti 100 mm od švu rukáva 
      je umiestnený kruhový znak MP s priemerom 100 mm. V strede znaku je erb mesta 
      s veľkosťou 30 mm vyobrazený podľa heraldických pravidiel. Po obvode znaku obecnej 
      polície je umiestnený nápis „Mestská polícia Žilina,“ veľkosť písmen je 5 mm.
      Na ľavej strane bundy, plášťa, saka, alebo košele  je 20 mm nad stredom horného okraja 
      vrecka umiestnený identifikačný odznak obsahujúci nápis Mestská polícia Žilina, erb
      mesta a identifikačné – služobné príslušníka mestskej polície, veľkosť písmen a číslic je 
      najmenej 3 mm.
    
       Používanie rovnošaty príslušníka obecnej polície inou fyzickou alebo právnickou osobou je zakázané, ak osobitný predpis neustanovujem inak. Príslušník obecnej polície nosí rovnošatu iba pri plnení úloh obecnej polície podľa tohto zákona alebo na základe rozhodnutia primátora mesta. 

D.   ZBRANE    

            Podmienky nosenia a použitia zbrane sú upravené v § 19 zákona o obecnej polícii. 
       Príslušník mestskej polície Žilina nosí pri pracovnej činnosti zbraň. Za zbraň sa na tieto  
       účely považuje krátka guľová zbraň, ktorej držiteľom je podľa zákona o strelných 
       zbraniach a strelive Mesto Žilina. 

E.   DONUCOVACIE PROSTRIEDKY    

     Klasifikácia donucovacích prostriedkov je upravená v § 13 zákona o obecnej polícii.  Okrem zbrane je príslušník MP Žilina oprávnený použiť v zmysle uvedeného zákona pri výkone činnosti donucovacie prostriedky. 

Donucovacími prostriedkami sú:
1.  Hmaty, chvaty, údery a kopy sebaobrany
2.  Slzotvorné prostriedky
3.  Obušok
4.  Putá
5.  Služobný pes
6.  Technický prostriedok na zabránenie odjazdu motorového vozidla

Úkony, ktoré je príslušník MP povinný vykonať pred použitím donucovacích prostriedkov:
1.  Vyzvať osobu, aby upustila od protiprávneho konania s výstrahou, že bude použitý 
     niektorý z donucovacích prostriedkov
2.  Od výzvy a výstrahy môže upustiť iba v prípade, keď je sám napadnutý alebo je ohrozený   
     život a zdravie inej osoby a vec neznesie odklad, alebo tomu bránia iné okolnosti

Použitie a rozhodnutie o druhu použitého donucovacieho prostriedku       
     Použitie donucovacích prostriedkov je konkretizované v § 14 až §16a zákona o obecnej polícii. O tom, ktorý z donucovacích prostriedkov použije, rozhoduje príslušník MP podľa konkrétnej situácie tak aby osobe, proti ktorej zakročuje nespôsobil neprimeranú ujmu. 

Povinnosti príslušníka obecnej polície po použití donucovacích prostriedkov 
     Tieto povinnosti sú upravené v § 17 a § 18 zákona o obecnej polícii
1.  Ak príslušník MP zistí, že pri použití donucovacích prostriedkov došlo  k zraneniu  osoby, 
     poskytne jej, ak to okolnosti dovolia, prvú pomoc a zabezpečí jej lekárske ošetrenie.
2.  Použitie donucovacích prostriedkov je príslušník MP povinný bezodkladne nahlásiť   
     náčelníkovi MP. Ak vzniknú pochybnosti o oprávnenosti alebo primeranosti použitia 
     donucovacích prostriedkov, alebo ak pri ich použití bola spôsobená smrť, ujma na zdraví 
     alebo škoda na majetku, je náčelník MP povinný zistiť, či boli použité v súlade so 
     zákonom o obecnej polícii. O výsledku tohto zistenia spíše úradný záznam, ktorý hneď 
     predloží miestne príslušnému prokurátorovi.

Osobitné obmedzenia
     Pri zákroku proti tehotnej žene, osobe vysokého veku, osobe so zjavnou telesnou vadou alebo chorobou a osobe mladšej ako 15 nesmie príslušník MP použiť údery a kopy sebaobrany, slzotvorné prostriedky, obušok a služobného psa, okrem prípadov, keď útok týchto osôb bezprostredne ohrozuje životy a zdravie iných osôb, alebo príslušníka MP, alebo hrozí väčšia škoda na majetku a nebezpečenstvo nemožno odvrátiť inak.

F.  TECHNICKÉ VYBAVENIE MP  A PRÍSLUŠNÍKOV MP ŽILINA

Technickým vybavením  sa pre účely tohto Štatútu rozumejú:

1/   Osobné motorové vozidlá
a)   Označenie a používanie motorových vozidiel používaných na plnenie úloh MP rieši      s účinnosťou od 1.1.2008 § 22a zákona o obecnej polícii.
     Na plnenie úloh MP podľa uvedeného zákona je možné používať motorové vozidlá iba v bielom farebnom vyhotovení s nápisom „MESTSKÁ POLÍCIA“ tvoreným veľkými tlačenými písmenami čiernej farby umiestnenými na obidvoch bočných stranách vozidla, na prednej časti a na zadnej časti vozidla. Veľkosť písmen tvoriacich nápis na obidvoch bočných stranách a na prednej časti vozidla je najmenej 100 mm. Veľkosť písmen tvoriacich nápis na zadnej časti vozidla je najmenej 50 mm. Na obidvoch predných dverách vozidla je pod nápisom podľa hore uvedeného umiestnený názov mesta tvorený veľkými tlačenými písmenami čiernej farby s veľkosťou najmenej 40 mm a erb mesta. Na prednej časti vozidla je podľa hore uvedeného umiestnený erb mesta. 
     Používanie motorových vozidiel, ktorých označenie sa zhoduje s označením motorových vozidiel mestskej polície, inou fyzickou alebo právnickou osobou je zakázané, ak osobitný predpis neustanovuje inak. 
b) Označenie a používanie motorových vozidiel používaných na plnenie úloh MP do účinnosti § 22a zákona o obecnej polícii Mestská polícia Žilina používa a bude používať pri plnení úloh osobné motorové vozidlá označené znakom MP Žilina, ktorý sa nachádza na prednej kapote vozidla …..

2/  Vysielacia technika – základňové, automobilové a ručné vysielačky
a)	Základňové vysielačky sa nachádzajú v budove MP a slúžia na komunikáciu operačného strediska s jednotlivých hliadkami príslušníkov MP
b)	Automobilové vysielačky slúžia vodičom služobných motorových vozidiel pre 
      dorozumievanie sa s operačným stredisko aj počas presunov. Tieto počas jazdy 
      obsluhuje spolujazdec vodiča.
c)   Ručné vysielačky – sú súčasťou výstroje každého policajta počas výkonu služby
      a slúžia na komunikáciu jednak medzi príslušníkmi MP a operačným strediskom MP
      a tiež medzi jednotlivými hliadkami navzájom

3/   Osobné počítače s príslušenstvom
4/   Kamerový systém   
5/   Baterky – pre potreby  policajtov v nočných hliadkach sú používané baterky  Mc Lite,
6/   Megafóny
7/   Digitálne fotoaparáty
8/   Bicykle
9/   Technické prostriedky na zabránenie odjazdu motorového vozidla
10/ Videokamery     
11/ Informačný systém MP
12/ Komunikačné terminály
13/ Prístroj na zisťovanie alkoholu v  dychu 
14/ Píšťalky 
15/ Nepriestrelné vesty
16/ Ochranné vybavenie poriadkových jednotiek  

ČASŤ IV.     SŤAŽNOSTI OD VEREJNOSTI

     Príslušníci mestskej polície sú zamestnancami Mesta Žilina v pracovnom pomere, preto sa sťažnosti súvisiace s výkonom práce príslušníka mestskej polície riešia v zmysle Zákonníka práce, Pracovného poriadku MP Žilina, pracovnej náplne príslušníka MP  a tohto Štatútu. 
     Pokiaľ sa zistí ich opodstatnenosť,  posudzujú sa  v zmysle ustanovení Zákonníka práce ako porušenie pracovnej disciplíny. Povinnosti  príslušníkov MP Žilina sú podrobne rozpracované v pracovných náplniach jednotlivých funkcií, ktoré tvoria neoddeliteľnú súčasť Pracovného poriadku MP Žilina. V Pracovnom poriadku MP Žilina,  je tiež riešená klasifikácia závažnosti porušenia pracovnej disciplíny. Výška uloženia finančnej sankcie je rozpracovaná v pravidlách pre odmeňovanie a  ukladanie trestov, ktoré tvoria prílohu Pracovného poriadku MP Žilina.  
     Sťažnosť smerujúcu k výkonu práce príslušníka mestskej polície a jej konfrontovanie s úradným záznamom samotného príslušníka MP, voči ktorému sťažnosť smeruje a vyjadrením jeho priameho nadriadeného k sťažnosti, rieši náčelník mestskej polície.
     Sťažnosť smerujúcu k výkonu práce náčelníka mestskej polície – rieši primátor mesta

ČASŤ V.    HODNOSTI  A  INSÍGNIE 

     Používanie hodností a insígnií nie je stanovené zákonom a preto každá mestská polícia  a obecná polícia používa rôzne hodnostné označenia ako aj spôsoby udeľovania hodností. Mestská polícia Žilina zaviedla používanie hodností v závislosti od funkčného zaradenia a príslušnej platovej triedy.     
     Priradenie hodností k  funkčným zaradeniam a  platovým triedam je rozpracované v Organizačnom poriadku MP.  

     Príslušníci MP do jedného roka nemajú pridelenú žiadnu hodnosť. Do tejto doby majú príslušníci pridelené iba označenie kadet (do získania odbornej spôsobilosti) a  mestský policajt – čakateľ (do jedného roka od uzatvorenia pracovnej zmluvy po získaní odbornej spôsobilosti)

Hodnosti používané v MP Žilina 

PODDOSTOJNÍCKE HODNOSTI

a) MLADŠÍ SERŽANT – ml. sgt.
          Insígnie  -  umiestnené na výložkách uniformy
                         -  jeden strieborný pásik - lomený

      b) SERŽANT – sgt.
    Insígnie  -  umiestnené na výložkách uniformy
                   -  dva strieborné pásiky - lomené

c) STARŠÍ SERŽANT – st. sgt.
    Insígnie  -   umiestnené na výložkách uniformy
                         -   tri strieborné pásiky - lomené 

DOSTOJNÍCKE HODNOSTI POUŽÍVANÉ V MP ŽILINA

a) PODPORUČÍK – ppor.
    Insígnie  -   umiestnené na výložkách uniformy
                   -   jeden zlatý pásiky - lomený

b) PORUČÍK – por.
    Insígnie  -   umiestnené na výložkách uniformy
                   -   dva zlaté pásiky - lomené

c) NADPORUČÍK – npor.
    Insígnie  -   umiestnené na výložkách uniformy
                   -   tri zlaté pásiky - lomené

d) KAPITÁN – kpt.
    Insígnie  -   umiestnené na výložkách uniformy
                   -   štyri zlaté pásiky - lomené

e) MAJOR – mjr.             
    Insígnie  -   umiestnené na výložkách uniformy
                   -   zlatá 5-cípa hviezda na výložke lemovanej zlatým lemom    

f) PODPLUKOVNÍK – pplk.           
    Insígnie  -   umiestnené na výložkách uniformy
-   dve zlaté 5-cípe hviezdy na výložke lemovanej zlatým lemom    

      g) PLUKOVNÍK – plk.           
    Insígnie  -   umiestnené na výložkách uniformy
-   tri zlaté 5-cípe hviezdy na výložke lemovanej zlatým lemom    

  
ČASŤ VI.     ZÁVEREČNÉ A ZRUŠUJÚCE USTANOVENIA

     Štatútu Mestskej polície Žilina nadobúda účinnosť dňom 1.9.2007 a zároveň sa zrušuje Štatútu Mestskej polície Žilina schválený Mestským zastupiteľstvom Žilina dňa 26.6.2006. 

Príloha č. 1

Z á z n a m
o sľube zamestnanca Mesta Žilina – príslušníka Mestskej polície Žilina, podľa ustanovení §5, ods. 3 zákona č. 564/1991 Zb. o obecnej polícii, napísaný  dňa __________

Zamestnanec  ___________________________

„Sľubujem, že budem riadne plniť svoje povinnosti, chrániť záujmy obce a jej obyvateľov, zachovávať ústavu, zákony o ostatné všeobecne záväzné právne predpisy.“

_____________________________                                      ___________________________
           zamestnávateľ                                                                             zamestnanec

Príloha č. 2

           M E S T S K Á   P O L Í C I A   Ž I L I N A, Holého 11,  010 01 Ž I L I N A

                                     PROTOKOL O PREVZATÍ STRELNEJ ZBRANE

Meno a priezvisko :   ___________________________________

Rodné číslo             :   ___________________________________

Trvalý pobyt          :   _________________________________________________________

Svojim podpisom potvrdzujem, že som prevzal do užívania počas výkonu služby v Mestskej polícii Žilina strelnú zbraň zn. _______ model _______  kaliber____________
výrobné číslo  _____________________

Číslo  zbrojného preukazu  : __________________________________________________
(uvedie sa aktuálne číslo, pri preberaní zbrane, v prípade výmeny zbrojného preukazu číslo sa aktualizuje v tomto Protokole s vyznačením dátumu aktualizácie).

Potvrdzujem, že som bol vyškolený a poučený na používanie a zaobchádzanie so strelnou zbraňou podľa § 19 zákona č. 564/1991 Zb. o obecnej polícii a pravidelne sa zúčastňujem streleckej prípravy a strelieb.

V Žiline, dňa ___________________

Podpis príslušníka MP : _________________________

Príloha č. 3

             M E S T S K Á   P O L Í C I A   Ž  I L I N A, Hollého 11, 010 01  Žilina

                                               STRELECKÁ PRÍPRAVA

     V rámci prípravy príslušníkov mestskej polície sa stanovujú presné kritériá pre streleckú prípravu. Základom je stopercentné zvládnutie pridelenej zbrane, poznanie jej technických parametrov, bojových vlastností a iných podrobností týkajúcich sa zbrane. Príslušníci MP sú povinní poznať svoju zbraň, vedieť ju rozobrať a skladať, ošetrovať a musia byť poučení o bezpečnostných opatreniach pred streľbou, počas streľby i po streľbe.

Všeobecné povinnosti bezpečného zaobchádzania so zbraňou: 
a)	Pri prevzatí zbrane je príslušník povinný skontrolovať, či je zbraň kompletná a súhlasí aj počet prevzatých nábojov.
b)	Preveriť, či zbraň nie je nabitá a to vytiahnutím zásobníka, natiahnutím záveru a spustenímspúšte do presne určeného priestoru.
c)	Počas služby zaobchádzať so zbraňou tak, aby nedošlo k jej poškodeniu. Zbraň počas výkonu služby nosiť v nenabitom stave, uloženú v púzdre na zbraň.
d)	Po skončení služby, pri odovzdávaní zbrane opätovne skontrolovať, či nie je nabitá.
e)	Nikdy so zbraňou, ani nenabitou, nemieriť na kolegu a ani bezdôvodne na iné osoby!
f)	Pri streľbe dodržiavať presné pokyny riadiaceho streľby a presné opatrenia a postupy pri určitom  druhu streľby.
g)	Po ukončení služby a streľby vyčistiť zbraň a ošetriť podľa potreby.
h)	Každú závadu na zbrani hlásiť veliteľovi operačného strediska, resp. veliteľovi výcviku.

Strelecká príprava sa skladá z:  1/ teoretickej prípravy
                                                       2/ tréningového nácviku
                                                       3/ samotnej streľby 
1/ Teoretická príprava
Základom teoretickej príprav je zvládnutie teórie týkajúcej sa zbrane.
a) Základné údaje o zbrani:                 
- krátka guľová zbraň - poloautomatická pištoľ, značka, model 
- rýchlosť strely                                                                                         
- dĺžka zbrane                                 
- dĺžka hlavne                                                                                            
- hmotnosť zbrane                           
Hlavné časti zbrane:                  
- telo pištole
- záver
- zásobník
b) Funkcia zbrane a práca so zbraňou 
Vyberanie zásobníka - Uchopenie pištole za rukoväť, stlačenie poistky (na ľavej strane pred hornou časťou pažbičky  palcom alebo ukazovákom povytiahnutie druhou rukou
Vkladanie zásobníka - Vsunutie do rukoväte na doraz po zaskočenie poistky.
Plnenie zásobníka -  Zásobník sa uchopí do ruky tak, aby bol obrátený ústim nahor a náboje  sa zasúvajú druhou rukou.            
- 2 - 

Nabíjanie pištole a streľba - Uchopenie pištole za rukoväť jednou rukou a vsunutie zásobníka s nábojmi. Uchopenie záveru palcom a ukazovákom druhej ruky za ryhovanú časť, natiahnutie dozadu na doraz a pustenie. Tým sa zasunie náboj do nábojovej komory a zbraň je pripravená ku streľbe. Stlačením spúšte sa náboj odpáli. Pôsobením spätného nárazu pri iniciácii sa záver pohybuje dozadu, pritom vyťahovač ťahá prázdnu nábojnicu dozadu a vyhadzovač ju vyhodí. Pôsobením predsuvnej pružiny sa záver vracia do predne polohy a zasúva ďalší náboj do komory. Tento postup sa opakuje až do vystrelenia posledného náboja a po vyhodení poslednej  nábojnice ostane záver zachytený záchytom uzáveru. Po výmene zásobníka stlačením záchytu uzáveru alebo potiahnutím záveru dozadu a pustením je zbraň opäť pripravená ku streľbe.
Zaistenie zbrane - Po natiahnutí záveru zostane kohútik v zadnej polohe, vtedy je možné zbraň zaistiť poistkou na pravej alebo ľavej strane, jej stlačením nahor palcom alebo ukazovákom. Tým dôjde k zablokovaniu spúšťového mechanizmu.
Rozoberanie zbrane - Najskôr sa vyberie zásobník. Zbraň sa uchopí a zatlačí záver dozadu asi o 5 mm. Tak, aby sa  kryli rysky, zatlačíme na vyčnievajúcu časť záchytu záveru a vytiahneme ju naľavo. Posunieme záver dopredu a vyberieme. V závere sa nachádza hlaveň, predsuvná pružina a vedenie pružiny. Skladanie je v opačnom poradí.
Údržba zbrane - K čisteniu sa používa kartáč, vytierak, olej (spray) na zbrane. Vývrt hlavne je treba čistiť mäkkými predmetmi (textílie) pri zhrdzavení len vytieraním, nie brúsnym papierom. Po vyčistení zbraň konzervovať. Pred streľbou hlaveň vytrieť do sucha.
Nosenie a použitie zbrane 
-	nosenie počas výkonu služby v puzdre v nenabitom stave 
-	použitie len v zmysle § 19 zákona č. 564/1991 Zb. o obecnej polícii 
-	použitie zbrane sa neodkladne hlási veliteľovi operačného strediska a následne náčelníkovi MP. 
-	pri výkone služby je možné používať len pridelenú zbraň
-	ďalšie použitie je pri cvičných streľbách a nácvikoch použitia zbrane (nenabitá zbraň).

2. Tréningový nácvik
     Vykonáva sa ako streľba ale bez strieľania. V rámci tréningového nácviku je nácvik vyťahovania a uchopenia zbrane, postoj pri streľbe, nabíjanie, mierenie, stláčanie spúšte.

3. Samotné streľby
Mierená streľba – na hodnotenie presnosti strelieb
Pudová streľba – modulovanie situácií

                                                                                                   ________________________
                                                                                                           podpis zamestnanca  

                                                                                         
____________________________________________________________________________________________________
Príslušník Mestskej polície v Žiline svojím podpisom potvrdzuje, že bol v plnom rozsahu oboznámený o podmienkach nosenia a používania zbrane MP a že absolvoval streleckú prípravu v zmysle uvedeného kontextu.
Príloha č. 4

            M E S T S K Á   P O L Í C I A  Ž I L I N A, Hollého 11, 010 01  Žilina

                        HODNOTENIE PRÁCE  PRÍSLUŠNÍKA MP ŽILINA

     Hodnotenie činnosti príslušníkov Mestskej polície v Žiline vykonávajú ich priami nadriadení.

HODNOTENIE

      Hodnotenie každého príslušníka MP sa skladá z hodnotenia: 
1.	Úrovne teoretických znalostí právnych noriem využívaných pri výkone práce príslušníka MP Žilina 
2.	Úrovne teoretických znalosti zdravotných postupov z poskytovania predlekárskej prvej pomoci
3.	Aplikácie právnych noriem a zdravotných postupov v praxi
4.	Samostatnosti a schopnosti správneho rozhodovania pri výkone činnosti 
5.	Schopnosti akceptovať príkazy nadriadených príslušníka MP
6.	Účasti na výcvikoch a  previerkach fyzickej zdatnosti s požadovaným výsledkom podľa kritérií pre jednotlivé vekové kategórie 
7.	Účasti na výcvikoch a previerkach zo streleckej prípravy, sebaobrany a taktiky zákrokov
8.	Dosahovania výsledkov v zmysle kritérií hodnotenia práce MP, ktoré sú neoddeliteľnou súčasťou Pracovného poriadku  
9.	Účasť na jazykových kurzoch a úroveň jazykových znalostí 

     Hodnotenie činnosti príslušníka MP sa priebežne uplatňuje v rámci odmeňovania ako aj v prípade postihu príslušníka za neplnenie si povinností. Na základe spracovaného hodnotenia môže priamy nadriadený príslušníka MP navrhnúť odmenenie hodnoteného alebo navrhnúť postih. Priamy nadriadený zdôvodní svoj návrh pričom navrhne formu odmeny resp. postihu. Zároveň nadriadený navrhne dátum, ku ktorému sa má odmenenie alebo postih vykonať.  S dôvodom navrhovaného postihu musí byť oboznámená osoba, ktorej sa hodnotenie týka a musí mať možnosť sa k hodnoteniu vyjadriť. 
     Podmienky ako aj formy odmeňovania a postihov sú podrobne rozpracované v Platovom poriadku MP v Žiline a pravidlá pre odmeňovanie a ukladanie postihov sú spracované v prílohe Pracovného poriadku MP v Žiline.

TERMÍN PREDKLADANIA HODNOTENIA

     Hodnotenie každého príslušníka MP vykonáva jeho priamy nadriadený mesačne. Mesačné hodnotenie predkladá priamy nadriadený náčelníkovi MP do 5 dňa mesiaca nasledujúcom po mesiaci, v ktorom bol príslušník MP hodnotený. O konečnom hodnotení rozhoduje náčelník MP.